
[image: Dilleløbet er for 12 til 16 årige]
Årets løb
Husk at følge med her på siden og på facebook for de seneste nyheder.
[image: Et billede, der indeholder tekst, avis

Indhold genereret af kunstig intelligens kan være forkert.]Hvor, hvornår og pris:
· Start tidspunkt:Lørdag d. 3. oktober 13.00               – Tjek-ind fra kl. 11:30                                                    Slut tidspunkt:Søndag d. 4. oktober 14.00
· Tilmelding senest d. 2. august på 1. Sundby hjemmeside og er bindende.
· Start og slut-sted:I/ved Grib Skov i gåafstand fra en station
· I er sjak på 2 personer.
· Pris:325 kr. pr. deltager
· Info:dille.dk– Dilleløbet

Hvad er Dilleløbet?
Krokodilleløbet, bedre kendt som blot Dille, er en lang hike, primært for de lidt ældre spejdere.
Løbet varer omkring et døgn og traditionelt strækker sig over mere end 30 km i Gribskov ved Hillerød. Undervejs skal man løse forskellige spjdermæssige opgaver, som varierer fra år til år – således stilles der ikke kun krav til hvad man har i benene, men også til hvad man har i hovedet!
Opgaverne løses for det meste hos vildmarkens beboere, der lever efter reglen “noget for noget”. Der overnattes i Fat Phillipes gæstegiveri, hvor der skal laves mad over bål, og det sker, at R.C.M.P. har brug for hjælp til natpatrulje. Om søndagen fortsætter hiken fra den tidlige morgenstund og slutter med præmieoverrækkelse om eftermiddagen.
Der gives point for de forskellige opgaver undervejs, herunder indlevelse, samt løbstiden, der tæller ca. 1/4. Desuden gives der i et vist omfang bonuspoint og hjælp til de yngre hold. Bedste hold modtager traditionen tro en “Dille”-økse, samt “Dille” krokodillen for et år, og skal forsyne denne med en sølvplade med navn.
Spejderhilsen jeres tropsledere.

